Nika Futterman

Nika Futterman (s. 25. lokakuuta 1969 New York, New York) on yhdysvaltalainen ääninäyttelijä, joka on tehnyt dubbauksia muun muassa animaatiosarjoihin Mike, Lu & Og ja My Gym Partner’s a Monkey.

Historia
Näyttelemisestä jo nuorena kiinnostunut Futterman syntyi ja kasvoi New Yorkissa, jossa hän opiskeli esiintymistä high schoolissa ja sen jälkeen yliopistossa. Valmistumisensa jälkeen Futterman siirtyi esiintymään teatterin pariin San Franciscoon.

Näyttelijänä Futterman ehti esiintyä kaksi vuotta, ennen kuin hän siirtyi pelkäksi ääninäyttelijäksi uransa alkuvaiheessa. Hän on tehnyt äänirooleja esimerkiksi sarjoihin Hey Arnold!, Mike, Lu & Og, CatDog, Aikamatka, Kim Possible, The Grim Adventures of Billy & Mandy ja Aivan villit. Näiden lisäksi Futterman on tehnyt vuodesta 1999 lähtien useita videopelien äänirooleja muun muassa Grand Theft Auto: San Andreas, Justice League Heroes, Metal Gear Solid 4: Guns of the Patriots, Tony Hawk’s Project 8, Halo 3 ja StarCraft II: Wings of Liberty.

 Lähteet 

Aiheesta muualla


 Voice Chasers 

Luokka:Yhdysvaltalaiset ääninäyttelijät
Luokka:Yhdysvaltalaiset teatterinäyttelijät
Luokka:Videopelien ääninäyttelijät
Luokka:Vuonna 1969 syntyneet
Luokka:Elävät henkilöt